
Στον αγιασμό του Δημοτικού ΚΔΑΠ- ΑμεΑ ο Δήμαρχος Κιλκίς
Τη χαρά της επιστροφής τους στις δημιουργικές δραστηριότητες του ΚΔΑΠ – ΑμεΑ 
του Δήμου Κιλκίς μοιράστηκαν σήμερα τα παιδιά της ειδικής δομής με τον Δήμαρχο Κιλκίς Δημήτρη Κυριακίδη στον αγιασμό του Κέντρου,τον οποίο ευλόγησε ο Σεβασμιώτατος Μητροπολίτης Πολυανής και Κιλκισίου κ.κ. Βαρθολομαίος.  
Ο Δήμαρχος Κιλκίς ευχήθηκε στα παιδιά και στο διδακτικό προσωπικό του ΚΔΑΠ- ΑμεΑ  να έχουν υγεία και δύναμη και η σχολική χρονιά που ξεκινά να είναι δημιουργική και γεμάτη από όμορφες εμπειρίες.
Με την ευκαιρία του αγιασμού διατέθηκε από τον Δήμο Κιλκίς μια πολύ εξυπηρετική υποδομή για τις ανάγκες γύμνασης των παιδιών, ένα μηχάνημα διαδρόμου, το οποίο τοποθετήθηκε στο γυμναστήριο της δομής. 
Στον αγιασμό του ΚΔΑΠ – ΑμεΑ από τον Δήμο Κιλκίς ήταν παρόντες και ο Αντιδήμαρχος Δημήτρης Θεοδωρίδης ο εντεταλμένος δημοτικός σύμβουλος Νικόλαος Αβραμίδης και η αναπληρώτρια Διευθύντρια των Δημοτικών Παιδικών και Βρεφονηπιακών Σταθμών του Δήμου Κιλκίς Νικολέτα Αναστασιάδου. 
